
Z A P I S N I K
od 24. rujna 2026. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom trgovačkim društvom iGLAM društvo s ograničenom odgovornošću za graditeljstvo, Marinići (Općina Viškovo), Draga 22, OIB: 13029290742.

OD SUDA PRISUTNI:
Daniela Korlević, sutkinja
Dajana Jurković, zapisničar
Gordana Štifter Draščić, privremeni stečajni upravitelj 


Početak u 09:00 

Utvrđuje se da su na današnje ročište pristupili:
[bookmark: _Hlk226528963]Za predlagatelja: nitko, dostava poziva uredno iskazana    
Za dužnika: Ivan Madžarević, zastupnik po zakonu    
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 21. rujna 2026. prema kojem dužnik na dan 21. rujna 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 202 dana u ukupnom iznosu od 7.780,40 EUR.

Utvrđuje se da je privremeni stečajni upravitelj po nalogu suda od 6. srpnja 2026. podnio pisano izvješće koje je objavljeno na mrežnoj stranici e – Oglasnoj ploči suda 21. rujna 2026.

[bookmark: _Hlk231370714]Privremeni stečajni upravitelj utvrdio je u prethodnom postupku slijedeće:
Zadnja financijska izvješća su objavljena za 2025. 
Dugotrajna imovina dužnika knjigovodstvene vrijednosti 2.414,19 EUR odnosi se na teretna vozila Iveco Daily i Opel Combo.
Kratkotrajna imovina se odnosi na potraživanja u iznosu od 41.148,91 EUR, zaliha u iznosu 78.601,37 EUR, te novca na žiroračunu u iznosu 527,50 EUR.

Dužnik je u 2025. godini ostvarilo dobit nakon oporezivanja u iznosu 4.158,07 EUR.

Prema službenoj evidenciji Ministarstva unutarnjih poslova Republike Hrvatske, dužnik je evidentiran kao vlasnik vozila:
· N1, marka IVECO DAILY 35C11D, godina proizvodnje 2002., broj šasije ZCFC3572005408948, registarske oznake RI6579A, vrijednost prema oglasnicima iznosi 4.500,00 EUR - 6.500,00 EUR i
· N1, marka OPEL COMBO Z17DTH, godina proizvodnje 2005., broj šasije W0L0XCF2553033453, registarske oznake RI2099H, vrijednost prema oglasnicima iznosi 1.000,00 EUR - 1.200,00 EUR.

Prema podacima Državne geodetske uprave, dužnik, nije upisan kao vlasnik nekretnina na području Republike Hrvatske.

Uvidom u obavijest Hrvatske agencije za civilno zrakoplovstvo od 17. srpnja 2026. utvrđeno je da dužnik nije registriran kao vlasnik zrakoplova.

Uvidom u obavijest Središnjeg klirinškog depozitarnog društva d.d. u sustavu SKDD-a dužnik nije upisan kao nositelj računa, pa tako niti kao imatelj vrijednosnih papira.

Prema potvrdi Financijske agencije od dana 08. rujna 2026. godine utvrđeno je da dužnik, ima evidentirane neizvršene osnove za plaćanje u iznosu 7.767,45 EUR, čime je ostvaren stečajni razlog nesposobnosti za plaćanje iz čl. 5. st. 2., a u svezi sa čl. 6. Stečajnog zakona.
Zaključak privremenog stečajnog upravitelja da imovinu dužnika čine pokretnine koje prema oglasnicima imaju vrijednost dostatnu za podmirenje troškova stečajnog postupka. Stvarna tržišna vrijednost pokretnina utvrditi će se putem ovlaštenog sudskog vještaka u stečajnom postupku.

Prema izračunu privremenog stečajnog upravitelja ističe da predvidivi troškovi otvorenog stečajnog postupka za razdoblje od šest mjeseci iznose 2.600,00 EUR, a sastoje se od:
· naknadu troškova privremenom stečajnom upravitelju (izrada pečata, uredski materijal i sl.) u iznosu 200,00 EUR
· trošak bankovne naknade u iznosu 100,00 EUR
· trošak knjigovodstva u iznosu 1.000,00 EUR
· trošak arhiviranja dužnikove dokumentacije u iznosu od 300,00 EUR
· nagrada stečajnom upravitelju u bruto iznosu od 1.000,00 EUR.

Privremeni stečajni upravitelj predlaže da se nad dužnikom otvori stečajnog postupka.

Zastupnik dužnika po zakonu nema primjedbi na izvješće privremenog stečajnog upravitelja, ali predlaže odgodu današnjeg ročišta radi mogućnosti podmirenja duga evidentiranog u Očevidniku redoslijeda osnova za plaćanje, čime bi se otklonio stečajni razlog nesposobnost za plaćanje.

Sudac donosi
r j e š e n j e 

Prihvaća se prijedlog zastupnika dužnika po zakonu, te se današnje ročište odgađa, a slijedeće zakazuje za 

         29. listopada 2026. u 9:00 
   kod Trgovačkog suda u Rijeci 

što prisutni zastupnik dužnika po zakonu i privremeni stečajni upravitelj primaju na znanje, te se smatraju uredno pozvanim, a predlagatelja će se pozvati objavom ovog poziva na mrežnoj stranici e-Oglasne ploče suda.

Dovršeno u 9:25

 	  	                                    Sutkinja             	 Privremeni stečajni upravitelj




				              Zapisničar 	          	  Zastupnik dužnika po zakonu

